ตฤณ เรืองกิจรัตนกุล

ตฤณ เรืองกิจรัตนกุล (นามเดิม โกเมน เรืองกิจรัตนกุล; 30 มกราคม พ.ศ. 2530 – 17 พฤศจิกายน พ.ศ. 2566) ชื่อเล่น โก, โฮ้ เป็นที่รู้จักในชื่อ ดีเจโก เป็นพิธีกร ดีเจ นักธุรกิจ และนักแสดงชาวไทย เป็นที่รู้จักกันดีในฐานะดีเจอารมณ์ดี ที่สร้างเสียงหัวเราะให้กับผู้ฟังทางกรีนเวฟ

**ประวัติ**
ตฤณ (อ่านว่า ตริน) หรือชื่อเกิดว่า โกเมน เกิดเมื่อวันที่ 30 มกราคม พ.ศ. 2530 ที่กรุงเทพมหานคร บิดาชื่อ บัณฑิต เรืองกิจรัตนกุล มารดาชื่อ กุสมา เรืองกิจรัตนกุล เขาเป็นบุตรคนที่ 3 ของครอบครัว มีพี่น้องร่วมบิดามารดาทั้งหมด 3 คน เขาเริ่มเข้าสู่วงการบันเทิงครั้งแรก ในช่วงปี 2553เริ่มมีชื่อเสียงจากการเป็นนักจัดรายการวิทยุที่อีเอฟเอ็ม ซึ่งต่อมาเขาได้ย้ายมาอยู่ที่กรีนเวฟ
ตฤณจบการศึกษาในระดับมัธยมศึกษาที่โรงเรียนอัสสัมชัญ และศึกษาต่อระดับอุดมศึกษา ปริญญาตรี ที่คณะนิเทศศาสตร์ มหาวิทยาลัยกรุงเทพ
ตฤณสมรสกับรดาชา อาริววัฒนกุล และมีบุตรชายด้วยกันเพียงคนเดียว คือ ณัฐวัฒน์ เรืองกิจรัตนกุล

**ผลงาน**

**ละครโทรทัศน์**

**มิวสิกวิดีโอ**

**ภาพยนตร์**

**รายการวิทยุ**

**รางวัล**

**การเสียชีวิต**
วันที่ 17 พฤศจิกายน พ.ศ. 2566 เวลา 10.36 น. ตฤณได้เข้าเช็คอินที่โรงแรมแห่งหนึ่งย่านซอยสุขุมวิท 20 กล้องวงจรปิดของโรงแรมดังกล่าวเผยให้เห็นว่าเขาเดินเข้าออกห้องพักตัวเองหลายรอบ เขาได้เดินไปที่ทางหนีไฟ และชั้นดาดฟ้า เวลา 12.33 น. เขาออกห้องตัวเองเป็นรอบที่ 5 รอบสุดท้าย ก่อนที่เขาจะตกลงมาจากชั้นดาดฟ้า (ชั้น 14) ของโรงแรม ในช่วงบ่ายของวันที่เกิดเหตุ ทำให้เกิดเสียงดังตุ้บ ร่างของเขาตกลงมายังประตูห้องครัวข้างบ้านพักของคนในพื้นที่นั้น
ไม่นานหลังจากเกิดเหตุ เจ้าหน้าที่ตำรวจ พร้อมทีมแพทย์ ได้รับแจ้งว่ามีคนตกลงมาจากโรงแรม จึงเข้าตรวจสอบที่เกิดเหตุ พบตฤณนอนคว่ำหน้าเสียชีวิต โดยชั้นดาดฟ้า พบโทรศัพท์มือถือ 1 เครื่อง, บุหรี่, ไฟแช็ก, คีย์การ์ดห้อง และชุดคลุมอาบน้ำที่เปื้อนเลือด เจ้าหน้าที่สันนิษฐานว่าเป็นการฆ่าตัวตาย ต่อมาเจ้าหน้าที่ชันสูตรศพ เปิดเผยว่า เขาเสียชีวิตจากการที่ตกจากที่สูง ส่งผลให้อวัยวะภายในบาดเจ็บหลายแห่ง กะโหลกศีรษะมีรอยร้าว และกระดูกร่างกายหัก อีกทั้งยังพบบาดแผลกรีดแขน คาดว่าเขาจะกรีดแขนตัวเองก่อนที่จะตัดสินใจกระโดดจากชั้นดาดฟ้า
วรินดา ดำรงผล, ณัฐภัสสร สิมะเสถียร, ธัชนนท์ จารุพัชนี และเพื่อนร่วมงาน ให้สัมภาษณ์กับสื่อว่า ตฤณไม่มีทีท่าแสดงอาการเศร้า หรือชีวิตมีปัญหาอะไร ทางด้าน ชวลิต ศรีมั่นคงธรรม บอกว่า ยังเจอตฤณในตอนเช้าวันเกิดเหตุที่สตูดิโอเอไทม์ มีเดีย และไม่มีท่าทีเศร้าแต่อย่างใด คชาภา ตันเจริญ บอกในรายการข่าวใสไข่ (ออกอากาศทาง ไทยรัฐทีวี) ว่า ในเช้าวันเกิดเหตุ ตฤณได้บอกในรายการที่เขาจัดขณะออกอากาศทางกรีนเวฟว่า วันนี้เป็นวันสุดท้ายที่เขาจะจัดรายการ
แฟนคลับ คนในวงการวิทยุและคนบันเทิง แสดงความเสียใจต่อการจากไปของเขา จนติดเธรดเอ็กซ์ ดีเจโก อันดับ 1 ในวันที่เขาเสียชีวิต วันที่ 21 พฤศจิกายน พ.ศ. 2566 เวลา 17.00 น. ฌาปนกิจศพ ณ วัดปริวาสราชสงคราม กรุงเทพมหานคร

**อ้างอิง**
หมวดหมู่:บุคคลที่เกิดในปี พ.ศ. 2530
หมวดหมู่:บุคคลที่เสียชีวิตในปี พ.ศ. 2566
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักจัดรายการวิทยุชาวไทย
หมวดหมู่:พิธีกรชาวไทย
หมวดหมู่:นักพูด
หมวดหมู่:นักธุรกิจชาวไทย

**แหล่งข้อมูลอื่น**
  ตฤณ เรืองกิจรัตนกุล ที่กรีนเวฟ (เอไทม์ มีเดีย)-  ตฤณ เรืองกิจรัตนกุล ที่อินสตาแกรม-  ตฤณ เรืองกิจรัตนกุล ข้อมูลจาก Nangdee
หมวดหมู่:บุคคลในสังกัดเอ-ไทม์ มีเดีย
หมวดหมู่:เสียชีวิตจากการตก
หมวดหมู่:นักแสดงที่ฆ่าตัวตาย
หมวดหมู่:บุคคลที่ได้รับรางวัลนาฏราช
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากเขตบางคอแหลม
หมวดหมู่:ดีเจชาวไทย